open-index/open-wikipedia-markdown huggingface dataset:
Astana Pangeran Mangkubumi

**Astana Pangéran Mangkubumi** yatu sabuting bangunan basajarah nang baandak di Kabupatin Kotawaringin Barat, Prupinsi Kalimantan Tangah, Indunisia. Astana ngini dibangun wayah tahun 1850, babantuk panggung wan memakai kayu ulin gasan bagian utama nangkaya lantai, tawing, tihang, wan hatap. Astana ngini sabagai rumah matan Pangéran Adipati Mangkubumi, minantu Pangéran Ratu Anum Kesumayuda, Sultan XI matan Karajaan Kutaringin nang dibantuk wayah tahun 1865–1904.

Astana Pangéran Mangkubumi baisi lima bangunan utama nang dipakai gasan kaparluan nang babida, yaitu bangunan induk, ruang tamu, rumah palayan, palataran muka, padu wan gudang. Pamakaian saban bagian ini manampaiakan susunan susial wan cara hidup masyarakat wayah astana dibangun. Balai astana baisi hatap limasan matan sirap ulin wan mahadap ka barat. Bangunan ini dipakai gasan bakakumpulan wan acara rasmi, ada palataran luas wan tangga di sisi utara supaya urang nang bailang nyaman masuk.

Tihang-tihang panyangga balai bantuk atasnya nangkaya intan, dipakai sabagai hiasan wan tanda status. Di sisi selatan ada taman nang dipakai sabagai ruang tabuka hijau, salain itu sisi timur balai mahadap ka bagian balakang bangunan utama nang dikulilingi tumbuhan nang ada di kawasan itu.

## Bahan acuan
Pamandian Putri Tujuh

**Pamandian Putri Tujuh** yaitu wadah basajarah nang baandak di Kabupatin Kotawaringin Barat, Prupinsi Kalimantan Tangah, Indunisia. Pamandian Putri Tujuh ada di kawasan Astana Pangéran Adipati Mangkubumi, Pangkalan Bun. Pamandian ini bahari dipakai lawan kaluarga karajaan, utamanya lawan tujuh kakanakan binian Pangéran Adipati Mangkubumi dan Ratu Kuning (Ratu Adipati Mangkubumi). Maumpati kisah bahari matan urang katurunan karajaan, wastu putri bungsu matan katujuh badangsanak itu nang kawin, amun anam lainnya kada. Kulam pamandian ini dalamnya kira-kira dua mitir wan baisi luas kira-kira sapuluh mitir parsagi, wan jaman bahari banyunya jaranih.

## Bahan acuan
Rumah Matal Uning

**Rumah Matal Uning** yaitu sabuting bangunan basajarah nang manjadi situs cagar budaya di Kabupatin Pulang Pisau, Prupinsi Kalimantan Tangah, Indunisia. Rumah ini kada dikatahui pabila dibangun, tagal usianya kira-kira sudah ratusan tahun. Rumah ini diulah matan kayu ulin nang dipinandui kuat wan nahap.

Rumah Matal Uning baandak di kalurahan Bereng, Kacamatan Kahayan Hilir. Rumah ngini dibangun lawan nang ampunnya bangaran Matal Uning. Rumah ini gin jadi wadah bagana Haji Muhammad Sanusi, pahlawan parintis kamardikaan tumatan Pulang Pisau.

## Bahan acuan
Tugu Gagang Mandau

**Tugu Gagang Mandau** yaitu sabuting tugu nang baandak di Kabupatin Pulang Pisau, Prupinsi Kalimantan Tangah, Indonesia. Tugu ngini dirasmiakan wayah 2 Juli 2025, baimbaian lawan paringatan Hari Jadi ka-23 Kabupatin Pulang Pisau. Tugu ini dirancang mahirip lawan gagang Mandau, sanjatanya urang Dayak, wan dibangun di antara Kantur Bupati wan Kantur DPRD Pulang Pisau sabagai bagian matan ukara pamarintah dairah gasan manatapakan ikon dairah.

Pambangunan wan panatapan gambar tugu ini mamakai cara mupakat nang malibatakan pamarintah dairah, DPRD, lawan urang adat di sana. Tugu Gagang Mandau ditampaiakan ka publik liwat acara parasmian lawan paringatan hari jadi. Tugu ini tujuannya gasan simbul budaya Kabupatin Pulang Pisau.

## Bahan acuan
Makam Datu Puain

**Makam Datu Puain** yaitu sabuting situs cagar budaya nang baandak di Kabupatin Tabalong, Prupinsi Kalimantan Selatan, Indunisia. Situs ini yatu makam urang nang bagalar Datu Puain atawa Datu Ranggama. Sidin yatu urang nang manyiarakan agama Islam di wilayah nang damini manjadi Kabupatin Tabalong, baimbai lawan Datu Ugap wan Datu Siti Marhaji. Buhannya diyakini tumatan katurunan urang Dayak badingsanak nang bapangaruh ganal dalam syiar agama Islam di banua ini wayah abad ke-17.

Makam ini jaraknya 500 mitir matan Masigit Pusaka Nurul Iman, cagar budaya jua di Kabupatin Tabalong.

## Bahan acuan
Masigit Pusaka Nurul Iman

**Masjid Pusaka Nurul Iman** yaitu masigit basajarah nang baandak di Kabupatin Tabalong, Prupinsi Kalimantan Selatan, Indunisia. Masigit ngini salah satu situs cagar budaya di Kabupatin Tabalong wan manjadi saksi awal syiar agama Islam di wilayah padalaman Tabalong. Masigit ngini baraitan lawan urang bapangaruh bangaran Datu Puain atawa Datu Ranggama, nang dipinandui sabagai salah satu urang nang manyiarakan agama Islam di kawasan itu.

Riwayat masigit ngini baraitan lawan ampat urang Dayak nang bagana di Banua Usang (damini kampung Puain Kanan) wayah awal abad ka-17, yaitu Datu Ranggama (Datu Puain), Datu Ugap, Datu Siti Marhaji, wan Datu Lambung Mangkurat. Wayah masa pamarintahan Raja Banjar Pangeran Suriansyah, Khatib Dayan datang ka wilayah itu wan manyaru warga di kampung itu gasan ba-Islam. Talu matan urang itu manarima saruan wan basurah syahadat di bawah puhun tiwadak, pahadangan Datu Lambung Mangkurat mamilih maninggalakan kampung. Imbah masuk Islam, talu urang itu manyiarakan ajaran Islam ka babagai kampung di Tabalong, Kalimantan Timur, wan Kalimantan Tangah. Wayah tahun 1638, buhannya mambangun sabuting masigit gasan wadah sumbahyang bajamaah. Pambangunan dimulai lawan mandiriakan tihang guru wayah malam Kamis nang dihadiri Khatib Dayan, wan masigit itu kawa dipakai gasan sumbahyang Jumahat isuknya.

## Bahan acuan
Japin carita

Japin Carita yatu kasanian panggung tradisiunal urang Banjar nang tumbuh di Kalimantan Selatan. Kasanian ini baawal matan pengembangan tari lawan musik japin, imbahtu dipadukan jadi sandiwara rakyat nang baisi garak, lagu, wan lakon. Dalam pamintasannya, Japin Carita mamakai bahasa Banjar gasan bapandirnya.

Asal-usulnya, Japin Carita tumbuh di pasisiran Kuta Banjarmasin wayah tahun 1900-an. Kasanian ini diwarisi turun-tamurun matan urang Banjar bahari, wan banyak dipengaruhi uleh Japin Arab, yatu tari nang dibawa buhan Arab di Banjarmasin. Pengaruh Japin Arab ini manyubalah ka kampung-kampung sabutingnya, nangkaya Kuin, Alalak, Sungai Miai, Antasan Kecil, Kelayan, sampai Banyiur, hinggan tahun 1960-an.

Catatan tahun 1958 menyambat ada pementasan Japin Carita di Margasari, nang dianggap paawalan Japin Carita. Diparakan Japin Carita lahir di Desa Sungai Miai, lalu berkembang karana pengaruh sandiwara lawan kumidi bangsawan, sehingga pementasannya makin hidup wan banyak unsur cerita.
Kambang curik

adalah ngaran tanaman hias nang rajin disambat lawan Alamanda atawa kambang *terompet emas*, kambang *lonceng kuning* duwa kambang *buttercup*. Kambang Curik tiba matan Amirika Tangah wan Salatan nang rupanya banyak tahaga di Brasil yang iya buhannya disana mamakai kambang ngini gasan hiasan. 

## Panciri

Tanaman Kambang Curik tamasuk dalam bubuhan tanaman *perdu* bakayu nang tingginya kawa sampai 2 m. Tanaman ngini basipat *evergreen* (tulus hijau sapanjangan tahun). Batangnya nang tuha pacangan babalang habuk marga manjadiakannya kayu, pahadangan nitu tunas anumnya babalang hijau. Daunnya baisi tagas balancip di hujung nang parmukaannya gadugulan nang panjang 6-16 cm. Salaya nitu, daunnya rajin bakumpulan talu atawa ampat lambar. Kambang Curik balangnya kuning wan tagasnya nangkaya tarumpit nang baukuran *diameter* 5-7.5 cm. Tanaman ngini baisi kambang nang babau harum.

## Habitat
Kambang Curik kawa tahaga di higa-higa sungai atawa padang nang takana banyak hindau matahari lawan hujan nang cukup wan juwa nang hawanya humap banar sapanjang tahun. Tanaman ngini kada hingkat tumbuh di tanah nang bauyah atawa talalu basa wan tanaman ngini juwa kada tahan suhu randah. Suhu -1&nbsp;°C hingkat maulah mati tanaman ngini marga kambang ngini parasa banar lawan suhu dingin.

Kambang Curik tumbuh baik wan jadi kambangnya amun kada tahalang duwa intensitas matahari. Amun tahalang maka *produksi* kambangnya sadikit haja. Tanaman ngini tumbuh baik lawan *kondisi* tanah nang karasikan, hibak lawan *bahan organik*, lawan juwa ba*aerasi* nang baik. Sapalih dairah maibaratakan Kambang Curik ialah gulma.

Iklim nang *tepat* gasan partumbuhan Kambang Curik adalah dairah nang iklim *tropis*. Di habitat aslinya, Kambang Curik tumbuh di katinggian 0-700 mdpl nang curah hujannya 1000 - 2800 mm par tahun. Marga partumbuhannya nang lakas, Kambang Curik rancak dipakai gasan *ornamen*, mahias pagar duwa tawing.

## ''Reproduksi''

Tanaman Kambang Curik bakambang sapanjangan tahun di banyak *habitat*. Tanaman ngini kawa bakambangbiak lawan bigi, tagal parbanyakan nang rajin diuna yaitu mamakai *stek* batang. Parihal ngini marga, sapalih *varietas hibrida* ngalih mamunculakan kapsul bigi. Kambang curik tamasuk tanaman nang tumbuhnya lakas jadinya musti rancak-rancak dipapas gasan sakira bungas.

## Manpaat
Kambang Curik dipinandui baisi sajumlah manpaat *medis*, cuntuhnya iya kawa dipakai gasan *laksatif*. Gatah tanaman ngini baisi sipat *antibakteri*. Kambang curik juwa baisi sipat *antibiotik* lawan *bakteri* *Staphylococcus*. Kambang ngini juwa rancak dipakai gasan tatamba *mencegah* komplikasi matan kura wan limpa bangkak.  

## Jujuhutan
Manyipet

**Manyipet** dalam Basa Indunisia disambat ‘menyumpit’. Gawian ngini sudah ada turun-tamurun tumatan paninian suku Dayak.

Wayah jaman bahari, *manyipet* adalah kabisaan nang wajip kawa ulih lalakian suku Dayak. Gawian ngini kawa gasan mancari binatang buruan di hutan atawa gasan parang. Tagal wayah ngini *manyipet* rancak ditamui jadi pamainan tradisiunal suku Dayak nang dituraikan saban tahun di karasmin daerah.

## Jujuhutan
Kasusun

**Kasusun** atawa **Nangka susun** ngitu wadai nang tiba matan Kalimantan Salatan. Wadai kasusun tagasnya mahirip lawan wadai sumapan lainnya, tagal nang maulah lain iya balangnya. Wadai kasusun babalang hijau di bawahnya, lawan balang putih di atasnya. 

Wadai ngini disurung wayah aacara baayun mulud di Kabupatin Tapin, Kalimantan Salatan. 

Lawan jua, hasil cacah nang digawi bubuhan argawai Pangalula Inpurmasi wan Dukumintasi Kuta Samarinda, manyambat bahuwa wadai Kasusun ngini masuk ka dalam 5 wadai nang paling dikatujui gasan pabukaan wayah bulan puasa di Samarinda.

## Cara baulah
Wadai Kasusun diulah matan bahan galapung baras, santan, uyah, gula, banyu kapur, panili duwa daun pudak gasan maulah balang hijaunya. 

## Itihi juwa

* Wadai Taradisiunal Banjar

## Jujuhutan
Pakan Kahayan

**Pakan Kahayan** adalah ngaran Pakan tradisiunal nang baandakan di Jalan Cilik Riwut KM 2, Kuta Palangka Raya, Kalimantan Tangah.

Pakan Kahayan dirasmiakan wayah 2009 wan dibangun ulih Pamarintah Kuta Palangka Raya nang banilai Rp 20.751.246.000 lawan bapinjaman matan Bank Dunia malalui prugram *Urban Sector Development Reform Project*.

Pakan Kahayan iya tamasuk pakan nang *diintervensi* BBPOM di Palangka Raya mulai tahun 2014, lawan jadi *nominator* Pakan Parcontohan Pakan Aman matan Bahan Bahaya.

## Sajarah
Rahatan tahun 1980, Pakan Kahayan didiriakan ulih Pemkot nang statusnya Pakan Inpres.

Tagal, di tahun 2005 duwa 2006 tarjadi musibah kamandahan nang marusak banyak toko nang buka. Lalu Bubuhan Pamarintah Kuta Palangka Raya mamulaiakan pambangunan Pakan Kahayan Tradisiunal Modern wayah tahun 2008. Tujuannya gasan mambarii wadah hanyar gasan padagang nang sabalumnya bajualan di Pakan wan tokonya gusang. Tagal juwa, sasain waktu bajalan, Pakan Kahayan Tradisiunal Modern kada muat lagi manampung kapasitas urang nang batatukar duwa sabarataan padagang nang takana musibah tadi tih.

Buhan Pamarintah Kuta Palangka Raya imbahtu baidabul parihal pambangunan baasa, nang matan sini cungul *konsep* Pakan Kahayan Baru. Konsep ngini manggabungakan *konsep* Pakan modern wan Pakan tradisiunal nang maulah *kompleks* Pakan nang taganal wan tabanyakguna. Tujuan utamanya iya tatap gasan wadah baulanja kaparluan masarakat higa mahiga, pahadangan maulah pusat badagang gasan kuta Palangka Raya.

Salaya nitu, di tahun 2019, Buhan Pamarintah Kuta Palangka Raya malalui Dinas Parindustrian wan Pardagangan Kuta Palangka Raya juwa maanggarakan Rp1,4 miliar gasan mambaiki, lawan juwa manatai *infrastruktur* duwa pasilitas di Pakan Kahayan.

Rahatan tahun 2022, Pakan Kahayan ditatapakan jadi wilayah nang batransaksinya Wagas, *Inovatif* lawan Aman mamakai *Quick Response Code Indonesian Standard* atawa SIAP QRIS.

Imbahlalu di 2025, Buhan Pamarintah Kuta Palangka Raya malalui Dinas Pardagangan, Kuprasi, Usaha Halus, wan Industri (DPKUKMP) maulah kajian gasan maulah Pakan Kahayan jadi Pakan *modern* masa dihadap. Pakan Kahayan pacangan baisi bagian nang bajualan barang basah wan karing. Pakan basah pacangan manjual kaya daging, iwak, lalap, wan buah. Amun Pakan karing gasan barang tahan lawas nangkaya baju, bumbu karing, sampai *elektronik*.

## Pasilitas
Pasilitas nang ada di Pakan Kahayan adalah wadah baulanja, wadah parkir, gardu kaamanan, kakus, kantur UPT, langgar wan layanan kabarsihan.

## Jujuhutan
Astana Isen Mulang

**Astana Isen Mulang** yatu bangunan nang dipakai gasan wadah bagana nang rasmi gubernur Kalimantan Tangah. Astana ngini andakannya di Jalan Brigjen Katamso, Pahandut, Kuta Palangka Raya. Bangunan ngini dirancang saurang lawan prisiden Indunisia panambayan, Sukarno, nang juwa salajuran merancang samunyaan kuta wayah bamula pandiriannya. Kuyaan "Isen Mulang" artinya kada suah mundur, nang imbahnya jadi sambuyan gasan kuta Palangka Raya.

Bangunan ngini pisin rumah panjang tradisiunal Dayak (rumah betang). Rancak dipakai lawan Gubernur Kalimantan Tangah jadi wadah gasan manyambut tamu nang panting kaya presiden, MPR, DPR, atawa urang badahi lainnya. Bangunan ngini juwa kawa diilangi urang umum wayah hari tartantu, kaya hari raya pitrah.

Di sini ini ada kamar tamu husus nang bahari suah dipakai jadi wadah istirahat gasan tamu nang datang, marga bahari nitu di kuta ngini wastu baisi kamar *hotel* nang tarbatas tautama wayah hanyar marintis, tagal wayahini sudah jarang dipakai.

## Tagas bangunan
Astana Isen Mulang ba'asal matan rumah batu. Tagas hatap astana mahirip talu gugusan nang dilapisi lawan hatap sirap matan kayu ulin. Di muka astana ada lapangan nang rancak dipakai gasan kagiatan masarakat. Tungkaran ngini dipakai gasan kagiatan paringatan detik-detik kamardikaan Indunisia ka-69. Acara ngini rajin mamakai tungkaran kantur Gubernur atawa lapangan Sanaman Mantikei.

## Sajarah
Pambangunan Astana Isen Mulang, idabulnya matan Sukarno wayah sidin panambayan bajalanan ka Kalimantan Tangah, rahatan manajak tihang pamulaan pambangunan Kuta Palangka Raya wayah 17 Juli 1957, wayah pamarintahan Gubernur Tjilik Riwut. Wayah nitu, Sukarno baidabul maalih indung nagara ka wadah nang dibangun saurang, lainan warisan buhan Walanda. Wayah nitu, wastu ada dua kuta di Indunisia nang mamakai "Raya" yaitu Jakarta Raya wan Palangka Raya.

Rancana pambangunan indung banua hanyar ngini tamandak wayah 1962 marga Indunisia tapilih jadi limit manggawi Asian Games ka-4, jadinya dana nagara difokusakan gasan pambangunan prasarana di Jakarta Raya.

## Jujuhutan
Malunta

**Malunta** yaitu sabuah taradisi masyarakat Banjar pancari iwak di Kalimantan Salatan, Indunisia, nang bakaitan lawan gawian manangkap iwak mamakai jala di sungai. Taradisi ngini rancak digawi baimbaian wan sudah diwarisakan mulai jaman bahari.

## Sajarah wan Panggawian
Malunta sudah jadi salah satu cara urang Banjar bahari gasan mancari iwak. Paluntaan biasanya malunta iwak di sakitaran sungai. Malunta rancak jua digabungakan lawan kagiatan mancari iwak lain nang kaya bagagap iwak, di mana iwak ditangkap langsung pakai tangan imbah batajun ka sungai. Kadada tanggal atau bulan husus gasan malunta, tagal biasanya tanyaman digawi rahat musim kamarau atawa pas banyu sudah pina tasurut.

Malunta kada cuma bapungsi gasan mancari napkah, malunta jua dianggap sabagai gawian nang maulah masarakat tambah rakat. Banyak urang nang sudah malunta mulai inya anum sampai tuha, wan sudah dianggap sabagai kahidupan budaya Banjar. Kegiatan malunta ngini manunjukakan adaptasi urang Banjar tahadap lingkungan sungai nang malimpah, sakaligus usaha gasan manjaga warisan budaya di tangah mudirnisasi.

## Jujuhutan
Ciudad del Motor de Aragón

**Ciudad del Motor de Aragón** atawa disambat sabagai **Motorland Aragón** ialah sebuting sirkuit balap nang ada di  Spanyol nang andakannya parak kota Alcañiz. Trek ngini dibangun rahatan musim 2009, wan didesain ulih arsitek Jerman nang terkenal, Hermann Tilke. Panjangnya 5.077 meter nang merupakan pengganti sirkuit Balatonring nang kada tuntung digawi di Hungaria. Sirkuit ngini panjangnya 5,344 km (FIA) wan 5,078 km (FIM) lawan lebar lintasan 12 meter - 15 meter, jumlah total belokannya 17. Sirkuit nang baisi 10 tikungan ka kiri wan 7 tikungan ka kanan ngitu dinobatakan jadi  "*The best Grand Prix of The Year*" musim 2010 ulih IRTA maraga sudah meadakan acara balapan jadi bagus.

## Jujuhutan
Lubuk Sikaping, Pasaman

**Lubuk Sikaping** ialah sabuting kacamatan nang sekaligus jadi ibu kota Kabupatin Pasaman, di parupinsi Sumatra Barat, Indunisia.

## Objek wisata

### Surau Lamo
Surau Lamo ialah sabuting masigit tuha nang andakannya Nagari Jambak. Ujar kisah buhan tatuha Nagari Jambak, Surau Lamo didiriakan pas tahun 1908 ulih Syekh Abdul Kahar alias Syekh Mudo, matan Agam, Bukittinggi. Surau ngini gaya arsitikturnya kada biasa dibandingakan lawan bentuk masigit wayah ini. Wujudnya mangarucut ke atas lawan polanya nang bertingkat-tingkat. Surau ngini konstruksiannya matan kayu, tiang panyangga bagian tangah matan sabuting kayu utuh, panjangnya matan bawah lantai sampai ka nang paling atasnya.

Surau ngini kada mamakai paku, cuma pakai tihang kayu. Surau Lamo labih matan 115 tahun umurnya wan biaya meharagunya matan sumbangan jamaah wan warga Jambak. Sekitar 200 meter pada situ ada makam Syekh Mudo. Di hadapan Surau Lamo mengalir sungai Sumba nang banyunya jernih. Matan sungai ngini urang-urang sakitarnya menggawi tradisi *bauduah* atau tradisi iwak larangan. Ujar aturan adat di situ, di sungai nang sudah ditentukan warga kada bulih maunjun. Bagi siapa haja nang manyalahi, baik kada sengaja apalagi sengaja, dikenakan sanksi berupa denda 20 sak semen.

## Juhutan
Lapangan Pahlawan Amuntai

**Lapangan Pahlawan Amuntai** nang ada di Jalan Kuripan, kalurahan Murung Sari, Kacamatan Amuntai Tengah, Kabupatin Hulu Sungai Utara, Propinsi Kalimantan Salatan ni nyaman banar sagan wadah urang handak baulahraga.

## Sajarah Lapangan Pahlawan
Lapangan Pahlawan Amuntai ngini ialah salah satu tampat basajarah limbah datangnya prisidin pamulaan nang ngarannya Ir. Sukarno wayah 27 Januari 1953 baharih. Sukarno datang manyampaikan pidato parihal Indonesia adalah nagara kasatuan mulai sabang sampai Maraoke.

## Kagunaan Lapangan Pahlawan
Lapangan ngini rancak dipakai sagan main bal, ada tribun sagan panuntun maniring pamainnya. Nang lain dari pada ngintu lapangan ngini kawa sagan ulahraga nang lain, kaya babukahan, gym, sampai baacaraan.

## Jujuhutan
Kacang Nagara

'''Kacang''' '''Nagara''' atawa Kacang tunggak ngintu samacam tanaman pakacangan nang polong anum lawan biginya biasa digangan, kaya gangan nangka atau masak tuha. tanaman ngini biasanya tahan di karing lawan biasa ditanam di pakarangan gasan sadiaan pangan kaluarga.

Kacang Nagara banyak macam bantuknya. Di Jawa, Kacang-kacang ngini orang tahu lawan mamacam ngaran kaya Kacang Dadap, kacang Landes, kacang Nagara, dan jua kacang utok serta Kacang Tolo.

Kacang nagara masih sajanis lawan kacang panjang namun balain subspesies atawa kalumpuk kultivar. Selain di Asia, biji kacang tunggak jua dipakai di Afrika, Eropa bagian selatan, lawan kawasan Amirika Latin.

## Jujuhutan
Galery Kembang llung

**Galery Kembang Ilung** adalah usaha yang ada di Hulu Sungai Utara, nang marupakan usaha urang di desa Banyu Hirang.  
## Sajarah
Galeri Kembang Ilung Hulu Sungai Utara didiriakan sakitar tahun 2005 nang diulah lawan kaluarga Sopianor di Desa Banyu Hirang, Kecamatan Amuntai Selatan. Mulanya, galeri ngini bagarak dari sabuah rumah barukuran 3x15 meter nang dipakai gasan tampat baulah karajinan tangan babahan alami nagkaya ilung, purun, bamban, dan rotan.
Datu Amut

**Datu Amut** marupakan saurang ulama nang terkenal di Kampung Sungai Durait Tengah, Kacamatan babirik, Kabupaten Hulu Sungai Utara.  Datu Amut itu kawa Jua dihiyau Utuh Amut atawa Rahmat. kelahiran tahun antara 1890 - 1900 Masehi (1308 - 1318 H). Ngaran orang tuha Datu Amut ngintu Kapsan dan Galuh Muning. Datu Amut beisi ading dua ikung ngaran ading Datu Amut Andar lawan Ira. Sidin diparcayai buhan Banjar sebagai Wali Allah nang baisi banyak karamat.

## Kisah
Dikisahakan datu amut waktu halus keadaan normal haja nang kaya anak - anak biasa, bepakaian normal, imbah kajadian kacalakaan, gugur matan ayunan, imbah ngintu mengalami parubahan, ngintu kada mau lagi memuruk baju sampai digalar urang Utuh amut atawa orang nang betilanjang.

## Jajuhutan
Sarigading (kain)

**Kain Sarigading** nih adalah kain tenun baharih asal urang Banjar lawan urang Dayak di Prupinsi Kalimantan Salatan, Indonesia. Kain ngini baisi manfaat nang kuat lawan dipinandui sabagai bagian panting dari warisan kain urang Banjar.

## Sajarah
Ujar kisah Banjar bahari, awalan kain sarigading nih disangkutakan lawang kisah Putri Junjung Buih dari Karajaan Dipa. Kisahnya tuh kain ngini diulah ulih ampat puluh binian bujang sagan sarat kawinan Putri lawan Raja Banjar. Kain ngini dipinandui ulih urang Amuntai dan higa-higanya, dipakai sagan ucapara adat. Kain ngini diulah pakai cara tenun ikat pakai gambar garis-garis, gambar kambang, wan salainnya.

## Kagunaan lawan Arti
Kain ngini dipakai sagan tatamba panyakit gaib. Ada jua nang maulah sarigading jadi jimat babantuk baju, salawar, salindang, lawan ayunan kakanak. Sabalum dipakai, kain ngintu diasapi lawan dupa, kambang malati, lawan kambang kanangan sabagai bantuk panyucian.

## Panjagaan
Kain sarigading dikanalkan malalui WA lawan Instagram karana banyak dipakai urang. Salain itu, pamarintah daerah lawan Dinas Pariwisata bagawi basamaan maulah kagiatan sagan penenun anum supaya mamastiakan katarampilan bahari ngini kada hilang.

## Jujuhutan
Titian panjang haur gading

**Di sabuah [[kampung]]** **Halus di [[Amuntai Selatan, Hulu Sungai Utara|Amuntai]]**, tepatnya di Haur Gading, ada  titian nang panjang dibangun dari kayu ulin. Urang kampung manyambatnya “Titian Panjang Haur Gading.” Titian itu manghubungkan dua kampung nang dipisahakan oleh rawa lawan sungai halus. Dulu, titian itu kada cuma jembatan, tapi jadi saksi bisu kahidupan urang Banjar nang sederhana, rukun, gasan gotong royong.

ujar katanya orang bahari, titian itu dulu dibangun oleh Haji Gading, di sabuah tokoh kampung nang dikenal dermawan jua bijak. Maksudnya Haji Gading, supaya urang kampung bisa gampang ka ladang, ka pasar, jua ka Langgar tanpa harus mamutar jauh. Waktu Dahulu tu, banyak jua nang ragu, karena 

Maka dimulailah kerja barataan urang kampung. Ada nang menebang kayu ulin di hutan, ada nang manyusun papan, ada nang mamancang di lumpur rawa. Pekerjaan itu makan waktu lama bulanan jua ,tapi kada ada nang manyarah. Saban sore, budak-budak bawaakan banyu minum, bini-bini masakakan wadai gasan nang bekerja.

Sampai akhirnya titian itu jadi, panjangnya sampai-sampai urang kampung manyebut:rawa di situ dalam, saban pasang banjir. Tapi ujar Haji Gading dengan mantap nya beliau bepander:

“Mun niat  tu sudah ikhlas karena Allah, kayu pasti kuat, tangan pasti Hampul”

*“Lain di kampung, lain di pasar, tapi masih di atas satu titian!”*

Sejak itu, titian jadi lambang rukun, kompak, lawan gotong royong urang Haur Gading. Tiap tahun, bila ada kayu lapuk, barataan turun tangan mamakai baru. Kada peduli hujan atawa panas  karena bagi mereka, tanpa titian, kada ada jalan.

Tapi makin hari, titian itu mulai sepi. Jalan aspal sudah masuk kampung, perahu motor sudah mengganti rakit, anak-anak muda lebih suka liwat jalan baru. Cuma urang tua nang masih lewat sambil manyungging senyum, mengenang masa lalu.

Suatu hari, ada sabuah anak kecil ngarannya Rahman, bertanya ka datunya:

“Datuk, kenapa titian ini panjang benar? Padahal sudah ada jalan besar.”

Datunya tersenyum halus lalu menjawab:

*“Nak, titian ini kada cuma kayu lawan papan. Ini titian hati urang kampung kita dulu  panjang karena kasihnya, kuat karena doanya.”*

## ''Jujuhutan''
Hua Guofeng

**Hua Guofeng** () ialah ngaran katurunan matan Mao Zedong nang dipilih jadi ketua Partai Komunis Cina wan Republik Rakyat Cina.

Hua maninggal di Beijing 20 Agustus 2008 maraga garing komplikasi ginjal wan hati. Kamatian sidin rahatan pas parayaan Olimpiade Beijing, wan kada banyak dapat perhatian matan media pamarintah: Cuma siaran 30 detik di program berita nasional *Xinwen Lianbo* wan sebuting paragraf handap di ujung halaman muka koran Harian Rakyat. Upacara panguburannya diadakan di Baboshan Revolutionary Cemetery 30 Agustus, didatangi ulih Presiden Hu Jintao, Perdana Menteri Wen Jiabao, wan sabarataan anggota tetap Komite Politbiro Partai Komunis Cina, wan bakas pamimpin kaya Jiang Zemin wan Zhu Rongji.

## Jujuhutan
Tikar lampit

**Tikar lampit** tuh ulahan tangan khas urang Kalimantan Selatan nang di ulah matan bilah-bilah piykat dan sudah jadi warisan budaya, lampit Amuntai sudah marasakan wayah haratnya pas tahun 1930 sampai 1990-an. Amuntai rami banar lawan lampit sampai ada di ulah-akan pasarnya di taman putri junjung buih sebarang plaza Amuntai satiap hari Kamis susubuhan banar kada lampit haja nang di jual urang banyak lagi uulahan tangan nang lain nangkaya jintingaan dan banyak lagi nang lain

## Jujuhutan
Jambatan Paliwara

**Jambatan Paliwara** adalah jambatan habang putih nang andaknya di Jalan Pembalah Batung Kecamatan Amuntai Tangah Kabupaten Hulu Sungai Utara Provinsi Kalimantan Selatan.

## Lokasi
Jambatan Paliwara naya manghubungakan dua balah pusat  kuta nang dipisahakan ulih  sungai  ganal dan pas behigaan lawan patung 2 hitik ganal nang jadi ikon kota Amuntai wan turunannya pas manuju Tugu Shalawat.

## Sejarah
Jambatan ngini jadi bukti parjuangan urang Amuntai rahat manjaga kamardikaan Indonesia di wayah revolusi fisik. Banyak kisah pahlawan nang gugur ditimbak di Jembatan ngini wan dibuang ka sungai dibawahnya. Jambatan Paliwara wahini jadi jambatan nang panting di Kabupaten Hulu Sungai Utara, Kalimantan Selatan. Jambatan naya banyak manpaatnya bagi urang Hamuntai, labihnya lagi hagan bulang balik bagawi, ka pasar, atawa ka sakulah. Bahari rahatan baluman ada jambatan, urang rancak manyabrang sungai mamakai jukung, babahanu bahaya jua lamun  banyu pasang atawa hujan daras. Tapi rahatan ada Jambatan Paliwara, karatak jadi lancar, ekonomi bamagin hidup, dan urang-urang kada ngalih lagi tatamu antar kampung. Wahini jambatan nintu jadi tanda kamajuan Amuntai nang kokoh, sadap ditilik, wan jadi kebanggaan urang Banua.
Tugu Pahlawan Amuntai

**Tugu Pahlawan Amuntai** (rancak jua disambat tugu Parjuangan Rakyat HSU) andaknya di Jalan Basuki Rahmat, Kalurahan Murung Sari, Kacamatan Amuntai Tangah, Kabupatin Hulu Sungai Utara (HSU), Prupinsi Kalimantan Selatan. Tihang utamanya badiri di tangah lawan dikulilingi tawing baukiran sajarah pahlawan zaman bahari. Kagunaannya gasan mangganang jasa buhan pahlawan lokal, sakalian jadi wadah pambalajaran gasan kakanakan lawan masyarakat.

## Bantuk & Ukiran
**Tihang** utamanya kaya hulu roket, dibalut bambu runcing, tumbuh di atas bunga taratai. Di tugu batulisan "Bangsa yang Besar Ialah Bangsa yang Tahu Menghargai Jasa Pahlawan".

Di tawing kandang nang babantuk huruf "U" mangulilingi tugu, ada ukiran nang manampaiakan parjalanan bangsa Indonesia rahat marabut kamardikaan.

Di ukiran ngintu, taukir papadahan ulih Presiden kadua RI, HM Soeharto. Ujarnya, "Mari kita membangun masyarakat yang adil dan makmur berdasarkan Pancasila dan Undang -Undang 1945". Di bawahnya, taukir papadahan ulih Gubernur Kalsel M. Said, "Teruskan cita-cita, semangat juang, dan nilai-nilai 45 untuk membangun negara dan kesejahteraan rakyat".

## Sajarah Diulah & Dibaiki
**Pamarhati** sajarah lokal Kota Amuntai, Dharma Setiawan manyambat, tugu ngini sudah ada matan awal kamardikaan. Imbahnya, dibaiki rahat zaman Bupati Ardansyah Fama nang manjabat rahat 1982-1987 lawan 1987-1992. Imbahnya tugu ngini dirasmiakan ulih Gubernur Kalimantan Selatan, nang bangaran M. Said.

"Bahari adanya tugu haja, baluman ada tawing rukiran ngintu," ujar Dharma ka Radar Banjarmasin, Senin (27/2).

Tawing ngini kada bantuk gambar haja, ada jua kisah parjuangan warga HSU dar tahun 1858. Ada sapalih tawing nang mangisahakan kisah Garpindom atawa nang kita tahu lawan Garakan Palapasan Masyarakat Indonesia. Ada jua ukiran nang mangisahakan Kongres Oemat Islam di Amoentai rahat 15 Juni 1947, lawan banyak lagi kisah nang lain.

## Referensi
Alua

**Manisan alua** adalah manisan nang barasal dari buah kustila lawan gula nang maulah rasanya manis.

## Manisan Alua
Manisan nang sabuting ni asal dari Kabupaten Hulu Sungai Utara. 

Alua adalah manisan kustila. Rasanya Manis. Ada jenis nang basah, lawan nang karing.

Bahan pantingnya buah kustila satangah masak. " wajib satangah masak, nang warnanya kaurenan," ujarJubai, orang asli Amuntai, diantara peulah manisan ngini.

Kustila satangah masak ngini bentuknya nang masih karas. kada hancur rahatan diulah manisan.

Manisan ngini biasa dimakan jadi makanan pendamping makanan barat. manisan Ngini biasa dijadi akan camilan imbah makan makanan utama.

Pas rahatan tatantu, alua jua diolah jadi palangkap olahan wadai pangantin atawa acara salamatan.Olahannya gen lain, kaya dicocok ka lidi kaya bentuk sate.

## Jujuhutan
Pulau Sambujur

**Pulau Sambujur** iyalah pulau nang andaknya ada di Tampakang, Kacamatan Paminggir, Kabupatin Hulu Sungai Utara (HSU). Inya kawa jadi wadah gasan urang-urang nang handak bajalanan rahatan liburan panjang, bila handak kasana buhanmu harus mamakai kandaraan banyu sakitar 1,5 jam mulai palabuhan Danau Panggang imbahtu malalui paya-paya wan jalan banyu nang ganal wan luas saking luasnya ya kaya lautan ganalnya.

## Jujuhutan
Jembatan bakubung

**Jembatan bakubung** Andaknya dikabupaten Hulu sungai Utara, Baharih tuh ada jambatan yang tuhaaa banar jambatanya hampir berumur dua abad. Naranya Jembatan Bakubung (kubung artinya hatap). Diulah tahun 1835, suah dibaiki beberapa kali, supaya Kawa dipakai Taru sigin kagiatan masyarakat sakitar

## Sajarah
jembatan ini baisi ciri khas hatap yang babantuk segitiga sama kaki. Imbah tuh dihatapanya ada pola Banjar yang Banjar lawas dengan kebanyakan  warna kuning yang dipakai. Ngini yang jadi  menjadi ikon kecamatan dan desa disakitarnya. Jambatan ini pas banar bahigaan atau lawan dua mushalla

## Kegunaan
Jambatan ini rancak masyarakat pakai sigin batamuan sigin bapandiran atau sigin bataduh dari hujan datang diperjalanan atau sigin yang datang dipahumaan. Kawa jua rajin sigin penanda jalan bila urang batakun arah, kaya pipintangan haja lawan jambatan bakubung tuh

## jujuhutan
Tugu Sholawat Amuntai

**Tugu Sholawat Amuntai** adalah sabuah monumen nang baandak di kawasan bundaran partigaan Kuta Amuntai, Kabupatin Hulu Sungai Utara, Kalimantan Salatan. Tugu ngini dirasmiakan pada 24 Agustus 2025 ulih Habib Syekh bin Abdul Qodir Assegaf basama Bupati Hulu Sungai Utara Sahrujani lawan Wakil Bupati Hero Setiawan dalam rangkaian kagiatan HSU Bersholawat untuk ma mparingati Hari Ulang Tahun ka-80 Kamardikaan Ripublik Indunisia sakaligus Maulid Nabi Muhammad SAW 1447 Hijriah.

Bupati Hulu Sungai  Utara (HSU) Sahrujani baimbai lawan Wakil Bupati Hero Setiawan,lawan bubuhan  ulama asal Solo Habib Syekh bin Abdul Qodir Assegaf, mangukuhakan Tugu Sholawat  di intangan bundaran partigaan Kota Amuntai.
Gawian ngintu  jadi danul dari acara HSU Basholawat nang didatangi Habib Syekh dalam rangka maingati Hari Ulang Tahun (HUT) ke-80 Kemerdekaan Republik Indonesia satumbrap maingati Maulid Ganal Nabi Muhammad SAW 1447 Hijriah.

## Jujuhutan
Guru Lok Bangkai

**KH. Ahmad Riduan (Guru Lok Bangkai)** lahir di Amuntai pada hari Sanayan 12 Agustus 1946 M (batapatan lawan 14 Ramadhan 1365 H). Abah sidin banama KH. Ahmad Dahlan Bin As'ad sadangkan Uma sidin banama Hajjah Muntiara Binti H. As'ad bin Zainab Binti Tuan Guru KH. Muhammad Tayyib (Datu Taniran) Bin KH. As'ad Bin Syarifah Binti Maulana Syeikh Muhammad Arsyad Al-Banjari.

## Manganal sidin sadikit
Sidin bahari sakulah rakyat limbah nintu manarusakan sakulah ka Pondok Pesantren "Rasyidiah Khalidyah" (Rakha) limbah di situ manarusakan pulang ka  Pondok Pesantren "Darussalam" Martapura sampai imbah.

Guru-guru sidin Tuan Guru KH. Anang Sya'rani Arif  Kampung Malayu, Tuan Guru KH. Salim Ma'ruf, Tuan Guru KH. Husien Qadri, Tuan Guru KH. 'Abdul Qadir Hasan , Tuan Guru KH. Salman Mulya wan masih banyak nang lainnya.

Ada pun guru husus sidin adalah Al-'Alimul Allamah Tuan Guru KH. Muhammad Zaini Bin H. 'Abdul Ghani (Abah Guru Sekumpul) salain malajari ilmu dan mandidik sidin, Abah Guru Sakumpul jua maunjuki sidin ijazah amalan-amalan wan Thoriqat nang sanad sanadnya basambung sampai ka Baginda Rasulullah Shallallahu 'Alaihi Wasallam.

Kawal rakat sidin adalah Tuan Guru KH. Muhammad Syukri Unus (Matan Desa Harus Amuntai) nang mana sidin badua inilah nang umpat mamparjuangakan pambangunan asrama "Ibnu Rasyid" di Martapura.

## Maninggalnya sidin
Tuan Guru KH. Ahmad Riduan maninggal pada 5 Dasimbir 1998 M (15 Sya'ban 1419 H) di Rumah Sakit Sari Mulia Banjarmasin, sidin di bawa ka Martapura gasan di mandiakan wan di kafani lawan jua di sambahyangakan  nang mana langsung di imami ulih Abah Guru Sakumpul. Limbah nitu janazah sidin di tulakkakan manuju kota Amuntai gasan dipatak di Desa Lok Bangkai. Di wayah ngintu langit muru wan kada lawas hujan turun saakan-akan umpat sadih atas kamatian sidin.

Diantara papadahan sidin :

"Kahidupan manusia ngintu ibarat sabuah kompor. Amunnya kompor dinyalaakan maka lambat laun sumbu wan minyaknya bakal habis. Damin tu jua halnya lawan umur kita ngini".

## Jujuhutan
Lapangan Murjani, Banjarbaru

**Lapangan Murjani** atawa jua nang biasa disambat **Alun-alun Banjarbaru** yaitu sabuah wadah publik nang baandak di tangah Kuta Banjarbaru, Kalimantan Salatan, luasnya kakira 2 hiktar. Lapangan Murjani andakannya baparakan wan Taman Van der Pijl jua Taman Bougenville, yaitu parak Balai Kuta Banjarbaru. Lapangan ngini dianggap sabagai simbul Kuta Banjarbaru wan jua dijadiakan alun-alun nang dipakai gasan babagai acara susial, budaya, wan olahraga.

## Sajarah
Lapangan Murjani baisi sajarah wan kisah pambangunan Banjarbaru di tahun 1950-an. Sabalum dibangun jadi wadah publik, wilayah ngini  baharinya barupa babukitan nang biasa disambat lawan ngaran Gunung Apam.

Pambangunan Kuta Banjarbaru diuluakan ulih Mas Moerdjani, nang manjabat jadi Hubnur Kalimantan pariudi kadua, 1950-1953. Dalam rancana ngitu, inya menyuruh Van Der Pijl, nang rahatan ngitu manjabat jadi Kapala Pekerjaan Umum Lahan Kering gasan maitihi wadah nang cagaran dipakai gasan mamindahakan ibu kuta Kalimantan Salatan nang mulanya di Banjarmasin. 

Van Der Pijl marancang bantukan kuta Banjarbaru, inya maandak alun-alun pas di hadapan Balai Kuta Banjarbaru. Gasan mahurmati Dr. Mas Moerdjani, balalulah alun-alun ngini dibari ngaran Lapangan Dr. Moerdjani, nang wahininya karancakan disambat Lapangan Murjani aja. 

## Wadah Ulahraga

Lapangan Murjani jadi salah sabuting wadah nang dipakai masarakat Banjarbaru gasan baulahraga. Saban kamarian wan baisukan, alun-alun ngni dipakai gasan ulahraga ringan nang kaya babukah santai, sanam, wan babagai gawian latihan awak lainnya. Wilayah sakitaran lapangan rancak dipakai gasan wadah balap *[[Balap jalanan|road race]].* Pas hari Minggu, wadah ngini jadi wadah palaksanaan *[[Car free day|Car Free Day]]*, masarakat kawa baulahraga sanyaman mungkin wan kadada hauran lalu lintas mutur. Sapalihan urang ada jua nang manggawi kagiatan nang kaya sanam *aerobik*, latihan sani bakalahi, wan jua main bal di lapangan bal nang ada di dalam kawasan Lapangan Murjani. Ada jua alat-alat ulahraga ringan nang kaya jajungkitan, sasapidaan, wan nang lainnya. Alat-alat ngini bulih di pakai siapa aja.
## Wadah Susial wan Kabudayaan
Lapangan Murjani rancak jadi wadah menjadi panyalanggaraan babagai acara susial  wan kabudayaan. Babarapa acara rutin diadakan di lapangan ngini nang kaya pamiran, festival, kunsir musik, wan jua parayaan hari ganal kaagamaan wan nasiunal. Kagiatan tahunan nang kaya *Banjarbaru Fair*, *Kalsel Book Fair*, wan *Banjarbaru Rainy Days,* ngitu babarapa cuntuh acara nang balangsung di lapangan ngini. Babagai upacara rasmi pamarintahan, tamasuk paringatan hari ganal wan upaca bandira, rancak digawi di sini.  

## Wadah Basantai wan Batatukar
Rahat malam, Lapangan Murjani jadi wadah urang batukar-jual makanan. Ada banyak tatukaran nang di sini, mulai pintul, jagung babanam, susis, pisang kiju, sutu Banjar, wan babagai sasangaan wan minuman. Di paparak lapangan ada jua wadah hiburan nang kaya panyiwaan sakutar listrik, udung-udung, sapida hias, wan mutur hias. 

## Jujuhutan
Pasar Alabio

Pasar alabio tuh tempatnya di kacamatan sungai pandan, kada jauh dari amuntai. pasar alabio tuh di sambat urang salah satu pasar tradisiunal yang paling ganal lawan rami di hulu sungai utara, kalimantan selatan. pasar alabiu nih buka satiap hari salasa mulai kamarian sampai malam hari. wahinih batambah bangunannya jadi 2 tingkat.  

## Jujuhutan
Kampung Pejabat Banjarbaru

**Kampung Pejabat Banjarbaru** ialah sabuting kampung bangaran pejabat alias kehendepan matan "Penjual Jamu Loktabat" nang beandak di Kalurahan Loktabat Salatan, Kacamatan Banjarbaru Salatan, Kota Banjarbaru. Kampung Jamu wan Ubat Tradisiunal ngini yatu kampung tematik nang dirasmiakan matan tahun 2017, dimana panggunaan konsep café jamu gasan wadah manginum jamu tradisiunal. Jamu nang dijual dapat dikinum sacara langsung (langsung dikinum ditampat) atawa dalam bantuk bakamasan, sarta produk lainnya, dimana bahan baku dari jamu ngitu dapat wan mudah ditamukan disakitar Kawasan Kalimantan Selatan, wan didukung pangolahan sacara tradisiunal. 

Usaha jamu disini manjadi mayoritas usaha warga di Kampung Pejabat. Wayah ini ada sakitar 60 urang nang mamproduksi saurangan wan manjual jamu tradisional pada tiga rukun tatangga (RT) di Kampung Pejabat. Bahkan 15 urang di antaranya masih rami bajualan wan cara dihambin bajalan batis atawa nang biasa dikanal wan jamu hambin. Sadangkan, sisanya ada nang bajualan kuliling wan basapida sarta sapida mutur. Imbah nitu dalam pangambangannya, wahini ada ampat urang nang mambuka kafe jamu di palataran rumah alias hanya bagana tanpa bakaliling "jamput bula" ka konsumen. 

Parlu kita katahui Jamu manurut Undang-Undang Kasihatan Numur 17 Tahun 2023 yaitu Ubat Bahan Alam barupa bahan atawa ramuan nang bersumber dari pengetahuan tradisional atawa warisan budaya Indonesia nang digunakan gasan pamaliharaan Kasihatan, paningkatan Kasihatan, pancegahan panyakit, pangobatan, atawa pamulihan Kasihatan. Alam   tumbuhan   Indonesia   sangat  sugih lawan   sumber daya   plasma   nutfah (keanekaragaman  hayati).  Kaadaan  ngini  sangat  baguna  dalam  mangatasi  bakambangnya barbagai janis peanyakit nang mangancam kahidupan manusia. Majunya  zaman  kada mambuat  tanaman  ubat nang diulah manjadi jamu  manjadi  ditinggalakan. Back  to Nature sabuah papadah gasan kita babulik mamanfa’atakan wan jua dapat  malastariakan alam ibu pertiwi.

Kampung Pejabat ngini yaitu salah satu tujuan bawisata nang unggulan di Banjarbaru nang maangangkat potensi lokal badasar kaarifan tradisiunal, khususnya dalam maulah jamu wan ubat tradisiunal. Kolaborasi sudah banyak digawi ulih Kampung Pejabat ngini misalnya antara akadamisi, pamarintah, wan masyarakat agar dapat samakin mamparkuat ekonomi lokal nang bakalanjutan wan badasar ekologis.  

## Jujuhutan
Kumplik Mulawarman

**Kumplik Mulawarman** yaitu sabuting kumpilk nang baandak di  Kalurahan Teluk Dalam, Kacamatan Banjarmasin Tangah, Kuta Banjarmasin, Kalimantan Salatan. Kumplik ini wahini manjadi wadah pandidikan di Banjarmasin, nang mana badiri babarapa buting sakulah nang ditahui urang di Banjarmasin, nangkaya SMA Negeri 1 Banjarmasin, SMA Negeri 2 Banjarmasin, SMK Negeri 1 Banjarmasin, SMP Negeri 1 Banjarmasin, SMP Negeri 2 Banjarmasin,  Madrasah Aliyah Negeri 3 Banjarmasin, Madrasah Tsanawiyah Negeri 2 Banjarmasin, dan SD Negeri Teluk Dalam 3 Banjarmasin.

## Sajarah
Pas tahun 1953, *Jajasan Kesedjahteraan Peladjar Kalimantan* diulah, nang mana yayasan ngini dipimpin lawan R.T. A. Milono wan  Afloes. Yayasan ngini batujuan sagan mambantui pamarintah waktu mambangun sakulahan atawa asrama sakulah. Lain pada ngitu, yayasan ngini kawa mambari dana sagan bubuhan palajar di Kalimantan, nang mana bubuhan palajar ngitu harus bulik ka banua saurang waktu sudah tuntung balajaran di banua urang. 

Waktu tahun 1953 - 1954, Kampung Palajar Mulawarman mulai dibangun, nang ditandai lawan babangunan bangunan sakulah di kawasan ngitu. Ngaran Mulawarman diambil matan saurang raja matan Karajaan Kutai, yaitu Mulawarman, nang mana ngaran ngitu dibariakan ulih  Mr. Muhammad Yamin waktu manjadi Mantri Pandidikan wan Kabudayaan. 

## Jajuhutan
Taman Kamboja

**Taman Kamboja** yatu sabuting taman nang andakannya di Kuta Banjarmasin Jalan H. Anang Adenansi, Kalurahan Kertak Baru Ulu, Banjarmasin Tangah. Baharinya taman ini wayah zaman Walanda dijadiakan gasan pakuburan ulih orang Walanda. Sairing parkambangan zaman, taman ini baubah jadi taman kota.

Pambungkaran pakuburan di Taman Kamboja ini dimulai wayah Walikotamadya Banjarmasin Riduan Iman (1971-1973). Lamun tagawinya wayah zaman Walikotamadya Sadjoko (1989-1999). Walhasil Nupimbir 1993, salawas jangka waktu dua ahad, pakuburan dialihkan ka Pulau Beruang Jalan Ahmad Yani Km 21 Banjarbaru. Maka asalnya pakuburan baganti jadi Taman Kota nang bangaran Taman Kamboja. Jadi dingarani nitu Taman Kamboja maraga pakuburan orang Walanda ada pohon atawa kambang kamboja. Wayah ini Taman Kamboja dipakai gasan masyarakat awam jadi wadah rekreasi/wisata, hiburan, dan olahraga.

## Referensi
Masigit Al-Jihad Banjarmasin

**Masigit Al-Jihad Banjarmasin** atawa nang rancak disambat Masigit Muhammadiyah Al-Jihad atawa Masjid Al-Jihad yatu sabuting masjid basajarah ampun buhan Muhammadiyah nang bagana di Kuta Banjarmasin, Prupinsi Kalimantan Selatan, Indunisia. Masjid ngini diulah wan dirasmiakan matan tanggal 11 Juli 1969, bapasan wan sambahyang Jumahat paawalan ulih khatib Haji Muhammad Arsyad Jafri.

Imbah nitu masigit ngini dirinupasi ulang wan tuntung matan tahun 2012 awan struktur kayu ulin manjadi beton, sahingga masigit ngini wahini baisi tiga lantai lawan ukuran 5.000 mitir parsagi wan dapat manampung kapasitas hinggan 4.000 ikung urang.

## Referensi
Taman Putri Junjung Buih

**Putri Junjung Buih** (Pahabisan Abad ka-15 Masehi) marupaakan saikung Raja babinian/Ratu Panguasa matan Karajaan Nagara Dipa nang tabuat dalam Hikayat Banjar. Putri ngini baasal dari unsur etnis pribumi Kalimantan tahusus Kalimantan Selatan sahingga banyak karajaan-karajaan di Kalimantan Selatan pada umumnya nang masih bakaitan lawan katurunan Putri Junjung Buih salah satunya Kasultanan Banjar.

Dikisahakan Putri Junjung Buih marupakaan nanganak dari Ngabehi Hileer wan manjadi anak angkat Patih Lambung Mangkurat nang ditamuakan wayah manggawi kagiatan “balampah” (batapa) sabagai saikung galuh matan dalam karubutan buih di sungai.

## Kaparcayaan Satampat
Imbahnya Raja mangawinakan Junjung Buih lawan Pangeran Suryanata matan Majapahit. Hikayat Banjar manampaiakan dua barakas juriat raja-raja Banjar. Hikayat Banjar lain manyambat anak Putri Junjung Buih, ia Pangeran Aria Dewangga kawin lawan putri Kabuwaringin, anak Lambung Mangkurat. Imbahtu buhannya nang manurun akan raja-raja matan Kerajaan Nagara Dipa, Karajaan Nagara Daha, Kasultanan banjar wan Kapangeranan Kotawaringin.

## Jujuhutan
Tugu Itik Alabio

**Tugu itik alabio** iyaitu sabuah munumin nang baandak di Amuntai, Andui Kabupaten Hulu Sungai Utara. Tugu itik buta ngini lain sambarang itik, tapi itik Alabio, iyaitu unggas khas nang jadi kebanggaan dairah situ. Bangunan tugu ngini badiri kokoh di tepian Sungai Negara, tepatnya di jalan Patmaraga, Murung Sari. Itik Alabio dasar simbul idintitas Hulu Sungai Utara. Walaupun sabujurnya Hulu Sungai Utara jua kaburiat lawan kerbau rawanya. 

## Jujuhutan
Menara PDAM Banjarmasin

**Menara PDAM Banjarmasin** ialah bangunan manara banyu raksasa ampunnya PDAM (Perusahaan Daerah Air Minum) Bandarmasih nang tingginya 40 mitir. Manara ngini andakannya di Jalan Jafri Zam-Zam wan Soetoyo S. Kacamatan Banjarmasin Tangah. Manara nang didesain ulih desainer matan Parancis ngini umurnya labih pada 50 tahun. Matan tahun 1976 manara banyu ngini kada difungsiakan jadi wadah panampungan banyu lagi. Manara banyu ngini kikira kawa menampung 1.000 mitir kubik banyu.

Diriktur PDAM, Muslih, memacangakan memungsiakan pulang manara banyu ngini sagan mandistribusiakan banyu layanan PDAM. Pengoperasian manara ngini cagaran dimulai matan membaiki pipa jaringan transmisinya bedahulu. Sagan mendistribusiakan banyu ke jaringan pelayanan Banjarmasin Tangah wan sakitarnya mamakai manara ngini, PDAM sudah bisi mesin nang kawa menggawinya.

## Jujuhutan
Klenteng Po An Kiong

**Kelenteng Po An Kiong** yatu sabuah tampat baibadahnya urang Tionghoa/Cina nang berlokasi di Jalan Niaga Utara, Kertak Baru Ilir, Banjarmasin Tangah. Kelenteng ini barada di tangah pasar biasanya disambat masyarakat sakitar "Tempekong Pasar", sambatan tempekong muncul lain dari catatan resmi, ini sambatan lokal ulih orang sakitar. Sabab dari kabiasaan bunyi lonceng nang dicatuk pada saat sambahyang, bunyi itu kadangaran saparti *tempekong* di talinga masyarakat.

Ada jua ngaran lain dari kelenteng ini yatu Kelenteng Karta Raharja. Kelenteng ini diparkirakan dibangun pada 1898 ulih saurang Jenderal dari China nang bangaran  The Sin Yoe wan Ang Lin Thay. Kadatangan mereka awalnya hanya untuk bajualan di Indonesia habis nitu badiam di Banjarmasin, langsung membuat dua kelenteng yatu Kelenteng Po An Kiong dan Kelenteng Suci Nurani. Bangunan nang dipakai kelenteng yatu campuran antara Budaya Banjar dan Budaya Cina. Ini bisa diitihi bentuk atapnya dan sairing parkembangan zaman, maka atapnya sudah mangalami parubahan sehingga berbeda dengan bentuk asalnya.

## Referensi
Air Terang, Tiloan, Buol

**Air Terang** yaitu sabuting kampung nang andakannya di Kacamatan Tiloan, Kabupatin Buol, Prupinsii Sulawesi Tangah, Indunisia.

## Sejarah
Sabalum jadi kawasan transmigrasi, Air Terang masih hutan labat jalan masuk libarnya hinggan dua depa. Kampung ngini ada Sungai Seropan nang banyunya jernih wan tarang, matan sungai ngini jadilah ngaran kampung Air Terang. Sungai ngini jadi sumber banyu kampung wan bubuhan menajgai hutan ngarannya "Arter" kehendepan matan Air Terang, menanam rotan wan pohon-pohon di sakitar sungai gasan mangumpulakan banyu wan menahani erosi.

## Penduduk
Selain buhan Bugis wan Makassar, banyak etnis nang begana di kampung ngini. Ada nang datangnya matan Jawa Timur, Jawa Tengah, Bali, wan Lombok mamakai jalur transmigrasi tahun 1993. Transmigran nang bedahulu datang, bediam di kampung-kampung lain di Kacamatan Tiloan tahun 1982.

Bubuhan transmigran wan panduduk asli Buol bahurupan ilmu gasan betetanam, perayaan seni, sampai ka bemacam masakan nang diulah. Mun betetanam, urang Buol betanam di pahumaan. Cara betanamnya mamakai sistim tugal, cara betetanam ngini mamakai tungkai kayu lawan ujung nang landap wan tajam gasan melubangi tanah gasan betanam padi. Parang jadi alat utama urang asli Buol gasan betetenam. Cara ngini disambat *baparas*. Transmigran nang matan Jawa besangu bibit padi matan pamarintah gasan betanam padi di ladang, mamakai sistem irigasi wan membajak. Cara betetanam mamakai cangkul tanah digawi di Buol ulih buhan transmigran. Bahurupan cara mananam padi antara transmigran wan panduduk asli Buol.

Dahulu buhan transmigran bahurupan ilmu, urang Buol biasanya membuang kapala, kulit, batis wan isi parut sapi nang disembalih gasan upacara nikah. Pas buhan transmigran datang, bibinian menampaiakan kerupuk rambak matan kulit sapi wan gorengan krecek, wan manunjukakan jua kulit, batis wan kapala sapi masih kawa diulah jadi kuliner soto.

## Jujuhutan